er smávaxin , sjaldgæf jurt sem vex aðeins hátt til fjalla , helzt inn til landsins á Norðurlandi eða á miðhálendinu . Það er af krossblómaætt , og eina tegund íslenzkra vorblóma sem ber gul blóm . Þessar plöntur voru áður flokkaðar sem Draba alpina , en þeirri tegund hefur nú verið skipt upp , og líkur taldar á að íslenzku plönturnar tilheyri D. oxycarpa , en slíkt þarf þó að endurskoða . Fjallavorblómið hefur , fjórdeild blóm eins og allar jurtir af krossblóma-ætt . Ein fræva sem verður að flötum , 4 - 5 mm löngum og 2 - 3 mm breiðum , leggjuðum skálp , sem oftast er randhærður . Fræin eru nánast svört . Það er afar sjaldgæft að sjá fjallavorblómið neðan 600 metra hæðar í fjöllum , en það finnst allt upp í 1450 m hæð , m.a. við Tungnafellsjökul . Algengast er það í 900-1200 m hæð , og þá oftast uppi á fjallbungum . Hér sjáum við fjallavorblóm á mynd sem tekin var í blómapotti í gróðurhúsi Lystigarðsins á Akureyri 24. apríl árið 1961 . Til hægri má sjá tæmda skálpa fyrra árs , þar sem miðhimnan stendur enn í ramma skálpsins . Hér er fjallavorblóm á sínum náttúrlega vaxtarstað í um 1200 m hæð uppi á Torfufelli í Eyjafirði 28. júní 2005 .